
Министерство на околната среда и водите


Регионална инспекция по околната среда и водите - Монтана

Д О К Л А Д

от  извършена комплексна проверка на „ЗИМП” АД, гр. Монтана на основание Заповед РД-122/08.09.2014 г. на директора на РИОСВ – Монтана


Извършената на 09.09.2014 г. комплексна проверка е с цел установяване съответствието на производствената дейност на дружеството с действащите нормативни изисквания по опазване на околната среда.

Основната дейност на дружеството е производство на метални и пластмасови изделия. В производството са  обособени участъци за  разкрояване, щанцоване и прахово боядисване на метални изделия, както и участък за шприцване на пластмасови детайли

На територията на дружеството се експлоатират технологични и горивни източници на емисии на вредни вещества в атмосферния въздух от инсталацията за прахово боядисване на произвежданите изделия. Същата е с обща мощност под 0,5 MW и съгласно Наредба №6 от 26 март 1999 год. за реда и начина за измерване на емисии на вредни вещества, изпускани в атмосферния въздух от обекти с неподвижни източници не подлежи на мониторинг за отделящите се от нея димни газове в атмосферния въздух. За производствени нужди се експлоатират 2 бр. винтови компресори, които са разположени в обособено помещение с цел тяхното обезшумяване.


В експлоатация са 2 бр. хладилни и климатични инсталации, които попадат в обхвата на Наредбата за установяване на мерки по прилагане на Регламент (ЕО) №842/2006 относно някои флуорирани парникови газове и Наредбата за установяване на мерки по прилагане на Регламент (ЕО) №1005/2009 относно вещества, които нарушават озоновия слой. По време на проверката не са представени досиета на климатичните инсталации и е дадено задължително за изпълнение предписание за отстраняване на несъответствието.



„ЗИМП” АД, гр. Монтана е потребител на химични вещества и смеси съгласно Регламент 1907/2006 (REACH). За използваните в производствената си дейност смеси са представени информационни листи за безопасност, изготвени в съответствие с Приложение ІІ на Регламент 1907/2006 (REACH). Съхранението на използваните химични вещества и смеси се извършва в оригинални (метални и пластмасови) опаковки в обособен склад, който е с ограничен достъп, бетониран под и няма връзка с канализационната система.
На територията на обекта няма инсталации и съоръжения попадащи в категориите промишлени дейности на Приложение № 4 на ЗООС.

